Einár
Nils Kurt Erik Einar Grönberg, bedre kendt under kunstnernavnet Einár (født 5. september 2002, død 21. oktober 2021) var en svensk gangsterrapper og sangskriver.

Biografi 
Einár var opvokset i Stockholm og begyndte tidligt at optage og udgive videoer på Instagram, hvor han fremviste sin rap. Hans karriere tog fart i 2018, da han udgav sangen "Duckar Popo" med en tilhørende musikvideo på Youtube, der i april 2019 havde fået over en million visninger. 

Einár slog igennem 2019 med sangen "Katten i trakten". I marts nåede sangen op på førstepladsen på Sverigetopplistan, og den beholdte placeringen i 3 uger. I april 2019, havde sangen været spillet over 11 millioner gange på Spotify og 2,5 millioner gange på Youtube.

Den 26 april 2019 udgav Einár sangen "Rör mig". Sangen fik næsten 500 000 afspilninger på Spotify i de første 24 timer og var i maj 2019 blevet spillet mere end 3 millioner gange.

Einár blev tildelt P3 Guld-prisen for Årets sang i 2019, for sangen "Katten i trakten".

Senere i 2019 udgav han debutalbummet "Första klass".

Ved Grammisgalan 2020, som er en svensk musikpris, var han nomineret til Årets artist og vandt i kategorierne "Årets hiphop" samt "Årets nyankomne" for henholdsvis albummene "Första Klass" og "NUMMER 1".

Familie 
Einár var søn af Erik Grönberg og skuespillerinde Lena Nilsson.

Død 
Einár blev skudt i Stockholm 21. oktober 2021. Der blev efterfølgende ydet førstehjælp, men han døde på stedet. Det svenske politi antager at drabet har relation til bandemiljøet.

Diskografi

Albums

Singlar

Referencer

Eksterne henvisninger 

 

Hiphoppere fra Sverige